Vicdan haqqı

Vicdan haqqı — Rövşən İsaxın quruluşçu rejissorluğu ilə çəkilmiş Azərbaycan teleserialı.

 Məzmun 
Qohumu İmranın (İlham Hüseynov) ardınca Rusiyaya işləməyə getmiş ədəbiyyat müəllimi Kamil (Elxan Yunis), orada başına gələn hadisələrdən sonra, Larisa (Çimnaz Sultanova) adlı bir rus qadınla evlənir. Kamilin Azərbaycanda da ailəsi var. Həyat yoldaşı Dilarə (Kəmalə Müzəffər), qızı Nərgiz (Ülviyyə Xəlilbəyli) və oğlu Fariz (Murad İsmayıl) onun yolunu gözləyir. Rusiyada yaşadığı 8 il müddət ərzində Larisa ilə nikahdan bir oğlu da olur. Kamil düşdüyü çətin vəziyyətdən yaxa qurtarandan və bütün maddi problemlərini həll etdikdən sonra Azərbaycana qayıdır. Çox keçmir ki, Larisa da öz oğlu ilə onun yanına gəlir. Bu hadisədən isə yalnız İmran, Minayə (Hicran Nəsirova) və Afaqın (Təzəgül Hidayət) xəbəri var. Lakin hadisələr elə cərəyan edir ki, Kamil bu xəbəri digər ailə üzvlərindən də çox gizlədə bilmir.

 Serial haqqında 
 Serialın ilk mövsümü 5 fevral 2016 – 24 iyun 2016-cı il tarixlərini əhatə etmişdir. Bu müddətdə 20 seriya yayımlanmışdır. İkinci mövsüm 16 sentyabr 2016 – 16 iyun 2017-ci il tarixlərində efirə çıxmışdır. Bu müddətdə növbəti 38 seriya nümayiş olunmuşdur. Üçüncü mövsüm isə 6 oktyabr 2017 – 6 iyul 2018-ci il tarixlərində göstərilmişdir. Bu müddətdə son 39 seriya nümayiş olunmuşdur.
 Serialın çəkilişləri Bakıda, Qəbələnin Vəndam kəndində, Tufan Dağ-Xizək Kompleksində, İsmayıllı rayonunun İvanovka kəndində, Gəncənin Hacıkənd qəsəbəsində, Göygöl rayonunun Yeni Zod və Toğanalı kəndlərində aparılmışdır.
 33-cü seriyadan etibarən serialın ssenari müəllifləri sırasına Elşən Zeynallı, Şəbnəm Tofiqqızı və Flora Hüseynova da əlavə olunmuşdur. 53-cü seriyadan etibarən isə həmin ssenaristlər serialdan ayrılmış və Zəhra Rüstəmovanın həmmüəllifliyi ilə davam edilmişdir. 59-cu seriyadan Z. Rüstəmovanın əvəzinə Asif Bağırov ssenarist qismində seriala qoşulmuşdur.
 Dilarə obrazının ifaçısı Kəmalə Müzəffər 42-ci seriyadan sonra layihədən ayrılmışdır. Aktrisa serialdan ayrılma məsələsinə belə aydınlıq gətirmişdi:
 "Vicdan haqqı" serialına qayıtmayacağam. Amma məndə olan məlumata görə, başqa bir aktrisa bu obrazı canlandıracaq. İnşallah, daha möhtəşəm, daha uğurlu və daha fərqli ifa tərzi ilə sizin qarşınıza çıxar və sevginizi qazanar.
 Serialın quruluşçu rejissoru da aktrisanın dediyi sözləri təsdiq etmişdi:

 62-ci seriyadan etibarən bu rolu vokalçı Aygün Zeynalova ifa etmişdir. İfaçının Dilarə roluna dəvət almasında onun öz istəyinin xüsusi rolu olub. Rövşən İsaxa tamaşaçı təşəkkürünü bildirən Aygün Zeynalova, həmçinin rejissorun ekran işlərində çəkilmək arzusunu dilə gətirmişdi.
 3 iyul 2018-ci ildə Nizami Kino Mərkəzində serialın sonuncu bölümünün premyerası keçirilmişdir.

 Filmin heyəti 

 Film üzərində işləyənlər 
 Ssenari müəllifləri: Rövşən İsax, Vüqar Əmirov, Asif Bağırov, Elşən Zeynallı (33–52-ci seriyalar), Şəbnəm Tofiqqızı (33–52-ci seriyalar), Flora Hüseynova (33–52-ci seriyalar), Zəhra Rüstəmova (53–58-ci seriyalar)
 Quruluşçu rejissor: Rövşən İsax
 Quruluşçu operator: Hakim Ağayev
 Bəstəkar: Vasif Arifoğlu
 Baş prodüser: Rizvan Məmmədov
 İkinci rejissor: Vüqar Əmirov
 İkinci operator: Rasim Eyvazov
 Rejissor assistenti: Tural İsmayıl
 Montaj rejissoru: Rəhman Fürqətoğlu
 Səs rejissorları: Anar Quliyev, Ramil Məmmədov
 Qrafik dizayn: Ayaz Qasımbəyli
 İşıq rəssamları: Xəzər Sultanov, Əhməd Ağayev
 Qrim rəssamları: Sevinc Yusibova, Nuranə Altunbay, Həqiqət Bağırova
 Geyim rəssamları: Sevinc Yusibova, Nuranə Fərəcova, Sona Bağırova, Cəmilə Nuriyeva
 Hüquq məsləhətçisi: Ramin Kiçibəyov
 Mətbəx işləri: Lətifə Qüdrətova, Rəna Abbasova-Abdullayeva
 Sürücülər: Ramitdin Səfərov, Cəbrayıl Cəfərov, Cəfər Cəfərov
 Musiqilərindən istifadə edilən bəstəkar: Frederik Şopen
 Şeirlərindən istifadə edilən şair: Elçin Mirzəbəyli, Hüseyn Arif

 Rollarda 
 Aktyor  Rol  Mövqeyi Kəmalə Müzəffər(1–42-ci seriyalar)Aygün Zeynalova(62-ci seriyadan)  Dilarə Babayeva  Kamilin həyat yoldaşı. Evdar qadındır. Elxan Yunis  Kamil Babayev  Keçmiş ədəbiyyat müəllimi. Dilarə və Larisanın həyat yoldaşı, Fariz, Nərgiz və Raulun atasıdır. Çimnaz Sultanova  Larisa Timofeyevna İvanova  Milliyyətcə rus qadın. Rusiyada Kamillə ailə qurmuşdur. Bu nikahdan oğlu Raul dünyaya gəlib. Sonradan oğlu ilə birlikdə Kamilin ardınca Azərbaycana gəlib. Hicran Nəsirova  Minayə  Kamilin anası Ramiz Novruz  Mahir Kərimov  prokuror Murad İsmayıl  Fariz Babayev  Kamil və Dilarənin oğlu Ülviyyə Xəlilbəyli  Nərgiz Babayeva  Kamil və Dilarənin qızı Elşad Süleyman  Fuad  Telman və Şəfiqənin oğlu. Nərgizin nişanlısı Azad Şükürov  Telman  Fuadın atası Ceyran Qasımova  Şəfiqə Ağazadə  Fuadın anası İlham Hüseynov  İmran Dərvişov  Kamilin yeznəsi. Afaqın əri Təzəgül Hidayət  Afaq Dərvişova  Kamilin bacısı. İmranın arvadı Cavidan Novruz  Əbdül Hüseynli  Dilarənin qardaşı Məlahət Əhmədova  Sevda  Dilarənin bacısı. Yusifin arvadı Kamran Yunis  Yusif Abbasov  Sevdanın əri. Kamilin bacanağı İbrahim Çingiz  Vüsal Dərvişov  İmran və Afaqın oğlu Yağmur Şahbazova  Nərmin Abbasova  Yusif və Sevdanın qızı, Vüsalın həyat yoldaşı Natəvan Əfəndiyeva  Fira (Firuzə)  Vüsalın köhnə sevgilisi Sonaxanım Əliyeva Ofeliya  Kamilin evində qulluqçu. Gizli olaraq əldə etdiyi məlumatları artıq maaş müqabilində ayrı-ayrılıqda ailənin bir neçə üzvünə ötürür. Nadir Əzməmmədov  Saleh  Dilbərin ögey atası və əmisi İlhamə Əhmədova  Zərifə  Dilbərin ögey anası Kəmalə Piriyeva  Dilbər Rzayeva  Saleh və Zərifənin qızlığı Yasin Avcı  Erkan bəy  "Sipark"ın rəhbəri Röya Əliyeva  Aida  "Sipark"ın insan resursları üzrə şöbə müdiri, Dilarənin iş yoldaşı və rəfiqəsi Tural İsmayıl  Toğrul  ATV telekanalının rejissoru Natəvan Hacıyeva  Səbinə  Əbdülün arvadı Niyaz İlyasoğlu  Pərviz  restoran inzibatçısı Asif Bağırov  Məzahir  Kamili qaçaq yolla sərhəd keçirməyə söz vermiş şəxs Raul Məmmədli  Raul Babayev  Kamil və Larisanın uşağı İlahə Bahəddin  Təranə  Telmanın işçisi. "Kilim" mebel mağazasının işçisi Rəna Sultanova  Gülnarə  Kamilin katibəsi. Soliton mebel mağazasının işçisi Rauf Şahsuvarov  Neytulla  Telmanın dostu Mətləb Səfərli  Bayram  Neytullanın tanışı, Fuadı qaçıran şəxs Cəfər Namiq Kamal  Vaqif  Kamilin dostu, hüquqşünas Şəlalə Şahvələdqızı  Zinət  əxlaqsız qadın Sədaqət Maarif  Sona  Kamilgilin köhnə qonşuları Niyaz Novruzov  Cəbi  Sonanın oğlu Rəna Abdullayeva  Aybəniz  Kamilgilin köhnə qonşuları Aytəkin Qədimli  Validə  Sevdanın qonşusu Ümman Budaqov  Ramin  Validənin oğlu, Nərgizi qaçıran şəxs Loğman İsayev  Rafiq  Müstəntiq, polis mayoru Kamil Nazim  Elnur  Qonşu Aybənizin oğlu Roma Ağamiroviç  Roma  Kamilin tanışı Məqsəd Məmmədov  Məqsəd  Raminin dostu. Nərgizi qaçırmaqda ona kömək etmiş şəxs Rauf Səfərli  Rauf  Raminin dostu. Nərgizi qaçırmaqda ona kömək etmiş şəxs Növrəstə Haşımova  Südabə  Məqsədin anası

 Epizodlarda 

 Çəkilişə köməklik edən qurumlar 
 Azərbaycan Respublikası Daxili İşlər Nazirliyi
 Azərbaycan Respublikası Müdafiə Nazirliyi
 Azərbaycan Respublikası Ədliyyə Nazirliyi
 Azərbaycan Respublikası Baş Prokurorluğu
 Bakı şəhər Baş Polis İdarəsi
 Binəqədi rayon Polis İdarəsi
 Yasamal rayon məhkəməsi
 Azərbaycan Hava Yolları
 Qəbələ "Duyma Otel"
 "Silk Way Travel" şirkəti
 Soliton
 İstanbul NS Klinika
 Grand Hospital
 "Şahənşah" düyüləri
 Beko
 Blomberg
 Grundig
 Kilim
 Soliton Mebel
 "Neptun" supermarketi
 Ağ çiçəyim
 Kübar Butik
 "Laləli" qadın geyimləri
 Romantic
 Tim-Sport (Sport Equipments)
 Miracle City
 "Bonita" qadın geyimləri
 X-Lady
 "Fayton" restoranı
 "Həyat" restoranı
 NLT Telecom
 "Şəfa" restoranı
 Xor Slavyanoçka

 Çəkilişə kömək edənlər 
 Ramil Usubov (general-polkovnik)
 Zakir Qaralov (I dərəcəli dövlət ədliyyə müşaviri)
 Ələddin Cəfərov
 Özal Aydınoğlu
 Paşa Keşamanski (Azərbaycan Hava Yolları QSC-nin mətbuat xidmətinin rəhbəri)
 Orxan İbrahimli ("Duyma Otel")
 Dağlar Səfərov ("Duyma Otel")
 Şirzad Əfəndiyev ("Silk Way Travel")
 Əvəz Rzayev
 Allahverdi Axundov
 İlham Kərimli
 Anar Əliyev
 Sahil Məmişov
 Əli Nağıyev
 Svetlana Zeynalova

 İstinadlar 

 Mənbə 
"Dəfnə ağacı", "Vicdan haqqı" — Hər iki serial zövqləri oxşadı — VİDEO 
Aydın Kazımzadə: ""Vicdan haqqı" serialında yaxşı rejissor, operator işi var" 
"Kamil qayıdıb görsəydi ki, Dilarə başqası ilə yaşayır, neyləyərdi?" 

 Həmçinin bax 
Azərbaycan filmlərinin siyahısı

 Xarici keçid 
Filmi izlə

Kateqoriya:2016-cı ilin Azərbaycan teleserialları
Kateqoriya:Azərbaycan dilində teleseriallar
Kateqoriya:Rus dilində teleseriallar
Kateqoriya:Rövşən İsaxın filmləri
Kateqoriya:2016-cı ilin teleserialları